Suresh 127 Views
నెయమార్‌ అరుదై ఫీట్‌
రియో డి జెనీరో: రియో ఒలింపిక్స్‌లో బ్రెజిల్‌ పుట్‌ బాల్‌ స్టార్‌ నెయమార్‌ అరుదైన ఘనత సొంతం చేసుకున్నాడు.ఒలింపిక్స్‌లో అత్యంత వేగంగా గోల్‌ నమోదు చేసిన ఆటగాడిగా రికార్డు సృష్టించాడు.కాగా బుధవారం రాత్రి హెండూరాస్‌తో జరిగిన సెమీ ఫైనల్‌ పోరులో బ్రెజిల్‌ కెప్టెన్‌ నెయమార్‌ అత్యంత వేగవంతమైన గోల్‌ సాధించి ఒలింపిక్స్‌ చరిత్రను తరిగరాశాడు.ఆట ప్రారంభమైన 15 సెకండ్లలోనే గోల్‌ సాధించి ఈ ఘనతను అందుకున్నాడు.ఇది నెయమార్‌ కెరీర్‌లో రెండవ అత్యంత వేగవంతమైన గోల్‌ కాగా ఒలింపిక్స్‌లో అతనికి ఇదే మొదటి ఫాస్టెస్ట్‌ గోల్‌.గత ఒలింపిక్స్‌లో మెక్సికో ఫార్వర్డ్‌ ఆటగాడు పెరాల్టా 29 సెకండ్లలో గోల్‌ నమోదు చేయగా,రియో ఒలింపిక్స్‌లో హెండూరాస్‌ స్ట్రైకర్‌ అలబెర్త్‌ ఎలిస్‌ ఈ మార్క్‌ను చేరాడు.కాగా ఒలింపిక్స్‌ ఆరంభ వేడుకలకు ముందే ఆస్ట్రేలియాతో జరిగిన పోరులో కెనడా క్రీడాకారిణి జవైన్‌ బెకీ కేవలం 20 సెకండ్ల లోపే గోల్‌ సాధించి ఫాస్టెస్ట్‌ గోల్‌ సాధించింది.తాజాగా నెయమార్‌ అంతకంటే ముందుగానే గోల్‌ సాధించడంతో బెకీ రికార్డు తెరమరుగైంది.కాగా ఈ మ్యాచ్‌లో బ్రెజిల్‌ 6-0 తేడాతో విజయం సాధించి జర్మనీతో తుదిపోరుకు సిద్దమైంది.ఆగస్టు 20న జరిగిన పోరులో ఇరు జట్లు అమీ తుమీ తేల్చుకోనున్నాయి.ఇప్పటి వరకూ ఒలింపిక్స్‌ పుట్‌ బాల్‌ లో స్వర్ణ పతకాన్ని సాధించిన బ్రెజిల్‌ జెర్మనీపై గెలిచి తమ చిరకాల కోరికను తీర్చుకోవాలని భావిస్తుంది.గత లండన్‌ ఒలింపిక్స్‌లో ఫైనల్‌కు చేరిన బ్రెజిల్‌ రజత పతకంతో సరిపెట్టుకుంది.దీంతో పాటు స్వదేశంలో జరుగుతున్న ఒలింపిక్స్‌ల విజేతగా నిలిచి 2014 వరల్డ్‌ కప్‌ లో జర్మనీ చేతిలో ఎదురైన పరాభవానికి ప్రతీకారం తీర్చుకోవాలని బ్రెజిల్‌ యోచిస్తుంది.